Ultimele zile au fost un adevărat calvar pentru Florin Piersic. Marele actor a fost transferat de la un spital la altul, iar acum se află în București. Situația maestrului a revoltat multe persoane publice, printre care și pe Irina Loghin.
Irina Loghin este una dintre cele mai bune prietene ale lui Florin Piersic. Cei doi au interacționat de multe ori prin prisma meseriilor și au legat o prietenie care a trecut testul timpului.
De câteva zile, starea maestrului Piersic i-a îngrijorat pe apropiați și nu numai. Actorul a fost transferat de la Cluj la București și toată lumea așteaptă vești despre starea lui de sănătate.
La fel ca multe alte vedete, Irina Loghin și-a exprimat fără menajamente părerea despre situația în care se află Florin Piersic.
Îndrăgita interpretă de muzică populară nu a putut să nu remarce lacunele din sistemul medical românesc. Întreaga situație i-a lăsat un gust amar și nu îi vine să creadă prin ce este nevoit să treacă prietenul ei, Florin Piersic.
Irina Loghin a recunoscut că nu îi place deloc ceea ce se întâmplă cu marele actor. Faptul că este transferat de la un spital la altul o neliniștește pe artistă. Aceasta a spus că s-a așteptat la mai mult profesionalism din partea tuturor.
”Mă doare foarte tare starea lui Florinel. Ce mă deranjează cel mai tare este faptul că îl plimbă pe targă cu ambulanța, din spital în spital, ca pe un neica nimeni.”, a spus artista pentru playtech.ro.
Sinceră ca de obicei, Irina Loghin nu a folosit prea multe cuvinte pentru a descrie momentele prin care trece Florin Piersic. Interpreta s-a rezumat să descrie totul ca fiind o ”mare bătaie de joc.”
Irina Loghin este de părere că Florin Piersic trebuia tratat mult mai bine și nu să fie plimbat de la un spital la altul. Fiind vorba despre cel mai iubit actor din România, atitudinea medicilor trebuia să fie cu totul și cu totul alta.
”Nu știu cum să categorisesc toată această situație, dar, mai mare bătaie de joc, nu se poate! Pe cel mai iubit actor să-l porți, așa, din spital în spital!”, a mai spus Irina Loghin în exclusivitate pentru sursa menționată.
Vedeta este realistă și a conștientizat că este vorba despre o vârstă înaintată, dar asta nu înseamnă că lucrurile nu se pot îndrepta. Ba mai mult, este convinsă că Florin Piersic își va reveni, căci este un luptător.